Sebastian Vettel

Sebastianas Fetelis (; g. 1987 m. liepos 3 d., Hepenhaime, , Vokietija) – vokiečių lenktyninkas, buvęs Formulės 1 pilotas, per karjerą atstovavęs „BMW Sauber“, „Toro Rosso“, „Red Bull“, „Ferrari“, „Aston Martin“ komandoms.

2010 m. jis tapo jauniausiu F1 čempionu su Red Bull komanda. Laimėjęs savo trečią ir ketvirtą titulą (2012 m. ir 2013 m.) tapo jauniausiu triskart ir keturis kartus F-1 čempionu istorijoje.

S. Vettelis yra vienas sėkmingiausių lenktynininkų Formulės 1 istorijoje ir yra laimėjęs keturis Pasaulio Čempiono titulus, kuriuos iš eilės iškovojo 2010–2013 m. Vetteliui priklauso jauniausio Formulės 1 pasaulio čempiono rekordas. Jis taip pat užima trečią vietą pagal daugiausiai pelnytų lenktynių pergalių (53) ir pasiektų finišų ant prizininkų pakylos (122) bei ketvirtą vietą pagal iškovotas „pole“ pozicijas (57).

Formulės 1 karjera 
2006 metais tapo pilotu bandytoju BMW-Sauber komandoje, kartais atstovaudavo komandą penktadienio treniruotėse.

Kitąmet JAV GP lenktynėse pakeitė susižeidusį pagrindinį komandos pilotą pilotą Robertą Kubicą; debiuto lenktynėse pelnė vieną tašką taip tapdamas jauniausiu taškus pelniusiu pilotu Formulėje 1. Tais pačiais metais Vengrijos Grand Prix gavo vietą Scuderia Toro Rosso komandoje, kurioje lenktyniavo iki sezono galo.

2008 m. sezone Italijos GP metu vokietis sau ir komandai pelnė pirmąją Pole poziciją ir pergalę lenktynėse. Puikiai pasinaudojęs šlapia trasa jis sugebėjo be didesnių problemų laimėti ir kvalifikaciją, ir pačias lenktynes. Po šio rezultato jis pasiekė ir dar vieną rekordą – tapo jauniausiu pilotu laimėjusiu kvalifikaciją ir lenktynes. 2008 m. Liepos 17 d. pranešta, jog nuo 2009-ųjų sezono Red Bull Racing komandos antrąjį bolidą pilotuos vokietis, pakeisiantis karjerą baigiantį Davidą Coulthardą. Sezoną vokietis baigė su 35 taškais, taip užimdamas 8 vietą galutinėje įskaitoje.

Pirmajame 2009 m. etape Australijoje Vettelis pasitraukė iš lenktynių važiuodamas antroje pozicijoje, kuomet, likus trims ratams iki finišo, jis susidūrė su Robertu Kubica važiuodamas antroje pozicijoje. Už šį incidentą Vetteliui buvo skirta dešimties starto pozicijų bauda kitose lenktynėse. Kvalifikacijoje Kinijoje Sebastianas iškovojo Pole poziciją taip nutraukdamas Brawn GP bolidų dominavimą pirmuose dvejuose sezono etapuose, o lietaus merkiamose lenktynėse nugalėjo, jo komandos draugas Markas Webberis finišavo antras.

2010–2013 m sezonuose vokietis laimėjo 4 iš eilės Pasaulio Čempiono titulus atstovaudamas „Red Bull“ komandai. 

2015–2020 m. atstovavo „Ferrari“

2021–2022 m. lenktyniavo su „Aston Martin“ komanda. 2022 m. liepą paskelbė, jog po šio sezono pasitrauks iš Formulės 1. Savo paskutinį sezoną jis baigė 12-oje vietoje, surinkęs 37 taškus.  

Vettelis aktyviai kalba apie aplinkosaugos problemas ir pasisako kitais socialinio teisingumo klausimais.

Formulės 1 rezultatai

Išnašos

Nuorodos 

 Sebastian Vettel F1 pasiekimai
 Oficialus piloto puslapis

Vettel, Sebastian
Vettel, Sebastian